ንህጻናት እንህቦ ትኹረት ድኹም'ዩ። ሓደሽቲ ክነፍሪ አይከኣልናነ። ከም ውጽኢቱ ድማ፡ ብዕድመ ዓበይቲ ተጻወትቲ ኣብ ምዕዳግ ተጸሚድና ኣለና። ካብዚ ሓሊፉ፡ ፕሮግራም ልምዓት ኩዕሶ እግሪ ኢትዮጵያ ትርጉም ስኢኑ ኣሎ። ሕዚ ተጻወትቲ ካብ ደገ ኣብ እነምጽኣሉ ብርኪ ኣይኮንናን ዘለና። ኣብ ቀርኒ ኣፍሪቃ'ኳ ጸብለልታ ኣይብልናን። ድኹም ኩዕሶ እግሪ'ዩ ዘለና። ኩዕሶ እግሪ ኢትዮጵያ ኣብ ኣፍንጭኡ ዘላ እናሓሰበ፡ ቐዳማይ ናይ ምውጻእ'ዩ ዝርኢ ዘሎ። ዝሓለፈ ዓመት ጅማ ቐዳመይቲ ወጺኣ ነይራ። ናብ ግጥም ኩእሶ እግሪ ኣፍሪቃ ኣትያ ሓንቲ ዙርያ እንከይሓለፈት ብግዚኣ ተፋኒያ። ዕጫ መቐለ'ውን ካብዚ ኣይሓልፍን። ክልተ ሰለስተ ጸወታ ክጻወቱ ይኽእሉ ይኾን፡ ኣብ ኣፍሪቃ ግን ጸብለልታ ዘለዎ ነገር ከርእዩ ኣይኽእሉን። እታ ዓቕሞም ፍልጥቲ'ያ። ኣብ ኣናእሽቱ ክትኮር ኣለዎ። ምንጪ ስእሊ, Daniel Asmelash መግለጺ ስእሊ, ስታዲየም ትግራይ እንታይ ክትረኢ ኢኻ ትምነ ነይርካ?
